|  |  |
| --- | --- |
| **Metodinio darbo kortelė** | |
| Švietimo institucija | Anykščių r. Svėdasų Juozo Tumo-Vaižganto gimnazija |
| Dalykas, sritis | Specialusis ugdymas, logopedinės pratybos |
| Tema | ,,Žaidžiu ir mokausi skirti I-Y garsus“. |
| Žanras | Metodinė mokymo priemonė |
| Anotacija | **Mokymo priemonės tikslas-**mokyti vaikus taisyklingai tarti ir skirti i-y garsus, ugdyti foneminį suvokimą, formuoti žodžių garsinės analizės ir sintezės įgūdžius, plėtoti žodyną ir rišliąją kalbą. Tobulinti skaitymo ir rašymo įgūdžius. perskaitant, užrašant ir pasitikrinant žodžius.  **Priemonę sudaro**: žaidimo lenta. 80 spalvotų paveikslėlių kortelių. 8 sunumeruotos ,,Paveikslėlių pasitikrinimo lentelės”. Kiekvienoje lentelėje yra pavaizduota po 10 spalvotų skirtingų paveikslėlių. Šiomis lentelėmis gali naudotis ne tik mokiniai, bet ir vaikai, kurie dar neskaito. 2 ,,Žodžių rašybos pasitikrinimo lentelės”. 2 dvipusės kortelės garsų i-y skyrimui, skirtos foneminio suvokimo ugdymo užduotims pamokų arba pratybų metu. 6 boružėlių įsivertinimo kortelės su vertinimo kriterijais.  \*8 sunumeruotų ,,Paveikslėlių pasitikrinimo lentelių” ir 80 paveikslėlių kortelių fono spalvos yra susietos su 1 ir 2 ,,Žodžių rašybos pasitikrinimo lentelėse parašytų žodžių”spalvomis.  **Žaidimas ,,Pavadinu paveikslėlį, išvardinu visus žodžio garsus”**  Žaidimą gali žaisti 2, 4 arba 6 vaikai.  Mokytojas/žaidėjai į stalo vidurį padeda 10 (tos pačios fono spalvos pvz.:žalios) paveikslėlių kortelių, kurios priklauso ,,Paveikslėlių pasitikrinimo lentelei 1”. Kiekvienas žaidėjas traukia po 1 kortelę, pavadina paveikslėlį, išvardina visus žodžio garsus. Jei užduotį atliko teisingai, kortelę pasideda prie savęs, jei suklydo, tai kortelę užverčia ir padeda atgal prie kitų užverstų kortelių. Taip žaidžiama, kol ant stalo nelieka nei vienos kortelės. Laimi tas žaidėjas, kuris surenka daugiausiai kortelių su paveikslėliais. Boružėlių kortelėmis vaikai įsivertina, kaip sekėsi žaisti.  **Žaidimas ,,Teisingai tardamas garsus i-y sudedu korteles, įvardinu paveikslėlius”**  Žaidimą galima žaisti individualiai, poromis ir grupėmis.  Žaidėjų pora/grupė prieš save pasideda žaidimo lentą su užduotimi. Pasirenka tos pačios fono spalvos (pvz.: žalios) 10 paveikslėlių kortelių. Mokytojas/žaidėjai perskaito užduotį. Išsiaiškina. Užduočiai atlikti skiriamas laikas nuo 7–10 min. (laikas gali būti keičiamas, atsižvelgiant į individualius vaikų gebėjimus).  Žaidėjai žaidimo lentoje turi teisingai sudėlioti į lentelės langelius korteles su paveikslėliais prie reikiamų raidžių **i** arba **y**. Pasibaigus žaidimo laikui, žaidėjų pora/grupė teisingai tardama garsus **i** ir **y** perskaito žodžius. Naudodamiesi „Paveikslėlių pasitikrinimo lentele 1“ žaidėjai savarankiškai pasitikrina, kaip atliko užduotį.  Mokiniai gali užrašyti sudėliotų paveikslėlių pavadinimus. Naudodamiesi „Žodžių rašybos pasitikrinimo lentele 1” arba „Žodžių rašybos pasitikrinimo lentele 2” pagal paveikslėlio fono spalvą susiranda reikiamą žodį ir savarankiškai pasitikrina, išsitaiso rašybos klaidas.  Laimi ta žaidėjų pora/grupė, kuri teisingai sudėlioja daugiausiai paveikslėlių kortelių. Boružėlių kortelėmis vaikai įsivertina, kaip sekėsi atlikti užduotį.  Vėliau galima žaisti tuos pačius žaidimus su kitomis paveikslėlių kortelėmis, kurios nurodytos 2, 3, 4, 5, 6, 7 ir 8 „Paveikslėlių pasitikrinimo lentelėse“.  Pateikiamos žaidimų rekomendacijos, kaip dirbti su užduočių lenta ir paveikslėlių kortelėmis. Priemone gali naudotis priešmokyklinio ugdymo ir pradinių klasių mokytojai, logopedai, specialieji pedagogai, tėvai, globėjai.  Žaisdami vaikai išmoksta teisingai pavadinti paveikslėlius, juos užrašyti ir perskaityti. Pasitikrinimo kortelės moko vaikus dirbti savarankiškai, ugdo bendravimo ir bendradarbiavimo gebėjimus dirbant porose, grupėse.  **Priemonę recenzavo**: logopedė ekspertė , ŠPPC specialiųjų mokymo priemonių vertintoja Dalia Šukienė.  **Priemonė įvertinta** Nacionalinėje švietimo agentūroje, 2020 m. |
| Autorius | Raimonda Kirvėlienė |
| Pareigos | Logopedas |
| Išsilavinimas | aukštasis universitetinis |
| Kvalifikacinė kategorija | Logopedė metodininkė |
| Rajonas (miestas), adresas | Anykščių r., Svėdasai, Vaižganto 103 |
| Telefonas | 8-682 682 97 |
| Elektroninis paštas | raimondak2@gmail.com. |
| Darbas pristatytas (data, vieta) | 2020 m. gimnazijos ikimokyklinio, priešmokyklinio ir pradinio ugdymo mokytojų metodinėje grupėje. |
| Darbas saugomas | Darbas saugomas Anykščių r. Svėdasų Juozo Tumo-Vaižganto gimnazijoje.  Lietuvos Nacionalinės Martyno Mažvydo bibliotekos Nacionalinės bibliografijos duomenų banke. |
|  |  |